stanford-oval/wikipedia huggingface dataset:
Gjensidige Forsikring

| Gjensidige Forsikring |
| --- | --- |
Tunnuslause:  Tiden går Gjensidige består. (Aika kuluu Gjensidige pysyy.)
Yritysmuoto:  osakeyhtiö
Osake:  OSE: GJF
ISIN:  NO0010582521
Perustettu:  1816
Toimitusjohtaja:  Helge Leiro Baastad
Puheenjohtaja:  Inge Hansen
Kotipaikka:  Oslo, Norja
Toimiala:  yleinen vakuutustoiminta
Liikevaihto:  (vakuutusmaksut)  20,3868 mrd. NOK (2014)
Tilikauden tulos:   4,1896 mrd. NOK (2014)
Kotisivu:  www.gjensidige.no
Infobox OKVirheellinen NIMI-arvo: 
Gjensidige Forsikring on norjalainen yleisiä vakuutuspalveluja tarjoava konserniyritys. Vakuutuksia myydään yksityisille ja yritysasiakkaille paitsi Norjassa, myös Ruotsissa, Tanskassa, Virossa, Latviassa ja Liettuassa. Näissä maissa toimii emokonserniin kuuluva paikallinen tytäryhtiö.
Yrityksen henkilökuntaan kuului (2014) Norjassa 2 284, Tanskassa 651, Baltian maissa 383 ja Ruotsissa 207 henkeä.
Yrityshistoria kattaa jo 200 vuotta, sillä Gjensidige Forsikring katsoo toimintansa alkaneen vuonna 1816 perustetuista norjalaisista keskinäisistä kassoista tulipalojen varalle. Neljäkymmentä vuotta myöhemmin Ole Jacob Broch perusti henkivakuutusyhteisö Gjensidigen (livforsikringsselskapet Gjensidige).
Oman ilmoituksensa mukaan Gjensidige olisi markkinaosuudella mitaten noussut vuosina 2013–2015 Norjan suurimmaksi yleisvakuutusyhtiöksi ohi If-vahinkovakuutusyhtiön. Näitä kahta huomattavasti pienempi yleisvakuuttaja Norjan markkinoilla oli Tryg.
Yrityksen osake noteerataan Oslon pörssissä.  Yhtiön osake kuului OBX-indeksiin keväällä 2016; tämä osakeindeksi seuraa Oslon pörssin 25 vaihdetuimman osakkeen kurssikehitystä.
Grue Finnskog

Grue Finnskog on alue Norjassa, noin sata kilometriä Oslosta koilliseen, Røgdenjärven yumpäristössä Glommajoen itäpuolella. Se on aikoinaan ollut suomalaisten 1620- ja 1640-luvulla asuttamaa aluetta. Svullryassa on ulkomuseo Finnetunet ja muistomerkki, joka on pystytetty Suomesta lähinnä Savosta, Hämeestä ja Pohjanmaalta 1580-luvulta alkaen muuttaneiden metsäsuomalaisten muistoksi. Suomalaisia muutti Vermlantiin ja Taalainmaalle Ruotsiin ja Norjaan Finnskogeneen. Muistomerkki pystytettiin 1970-luvulla, ja siinä on 431 suomalaissuvun nimet.
Imaginaerum (elokuva)

| Imaginaerum> Imaginaerum by Nightwish |
| --- | --- |

Ohjaaja:  Stobe Harju
Käsikirjoittaja:  Stobe Harju Tuomas Holopainen
Tuottaja:  Neil Dunn Jukka Helle  André Rouleau Markus Selin
Säveltäjä:  Tuomas Holopainen
Kuvaaja:  Benoît Beaulieu
Leikkaaja:  Mathieu Bélanger
Lavastaja:  Elisabeth Williams
Pääosat:  Francis Xavier-McCarthy Quinn Lord Marianne Farley Ilkka Villi Joanna Noyes
Valmistustiedot
Valmistusmaa:   Suomi  Kanada
Tuotantoyhtiö:  Solar Films   Caramel Films
Ensi-ilta:   23. marraskuuta 2012
Kesto:  85 minuuttia
Alkuperäiskieli:  englanti
Budjetti:  3 700 000 $
Tuotto:  190 670 $ (Suomessa, Venäjällä ja Malesiassa)
Katsojat:  7 400 (Suomessa)
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Imaginaerum on suomalais-kanadalainen musiikkifantasiaelokuva, joka perustuu Nightwish-yhtyeen samannimiseen albumiin, joka julkaistiin Suomessa 30. marraskuuta 2011 ja muualla maailmalla 2. joulukuuta 2011. Elokuvan kuvaukset alkoivat syksyllä 2011, ja sen ensi-ilta oli marraskuussa 2012. Elokuvan ohjasi Stobe Harju ja sen tuotantoyhtiönä toimi Solar Films.
Juoni

Elokuva kertoo vanhasta dementiaa sairastavasta säveltäjästä Thomas "Tom" Whitmanista (Francis-Xavier McCarthy), joka unissaan palaa nuoruuteensa, jossa hänen nykyiset muistonsa sekoittuvat nuoren pojan fantasian sekä musiikin maailmaan. Palatessaan unimaailmaansa hän yrittää koota menneisyydessään olevia palasia pelastaakseen nykyisyytensä.
Näyttelijät

| 0 | 1 | 2 |
| --- | --- | --- |
|  Francis-Xavier McCarthy  | … |  75-vuotias Tom Whitman   |
|  Quinn Lord  | … |  10-vuotias Tom Whitman   |
|  Tuomas Holopainen  | … |  34- ja 47-vuotias Tom Whitman   |
|  Marianne Farley  | … |  35-vuotias Gem Whitman   |
|  Keyanna Fielding  | … |  7-vuotias Gem Whitman   |
|  Joanna Noyes  | … |  73-vuotias Ann   |
|  Anette Olzon  | … |  32-vuotias Ann   |
|  Victoria Ann Jung  | … |  8-vuotias Ann   |
|  Marco Hietala  | … |  Marcus   |
|  Emppu Vuorinen  | … |  Emil   |
|  Jukka Nevalainen  | … |  Jack   |
|  Troy Donockley  | … |  Taikuri / Gemin apuri   |
|  Ilkka Villi  | … |  Theodore Whitman, Lumiukko   |
|  Elias Toufexis  | … |  Lumiukko (ääni)   |
|  Stephane Demers  | … |  Tinasotilas   |
|  Ron Lea  | … |  Tri. Jansson   |
|  Glenda Braganza  | … |  Tomin hoitaja   |
|  Hélène Robitaille  | … |  Arabeski   |
|  Madison McCleer  | … |  orpo tyttö   |
Vastaanotto

Helsingin Sanomat luonnehti elokuvaa sekavaksi. Marraskuun 2012 lopulla ensi-iltaan tulleesta elokuvasta tuli teattereissa floppi. Se keräsi Suomessa runsaassa kuukaudessa vain noin 7 400 katsojaa ja tuotti budjetistaan vain viisi prosenttia rahaa takaisin. Tuotantoyhtiölle Imaginaerum oli vähäriskinen, koska Nightwish rahoitti sen suurelta osin itse ja se oli suunnattu ensisijaisesti fanituotteeksi.
Aiheesta muualla

Virallinen sivusto (Arkistoitu – Internet Archive)
Imaginaerum Nightwishin sivustolla (Arkistoitu – Internet Archive)
George Hammond

| George Hammond |
| --- | --- |

Ensiesiintyminen:  Jumalten lapset
Näyttelijä (elokuva):  ei esiinny
Näyttelijä (TV):  Don S. Davis
Henkilötiedot
Rotu:  tau'ri (Maan ihminen)
Sukupuoli:  mies
Hiusten väri:  kalju
Silmien väri:  siniset
Arvo:  kenraalimajuri / kenraaliluutnantti
Syntymäpaikka:  Teksas, USA
Infobox OKNimi-testi OK: 
George Hammond on kuvitteellinen henkilö scifi-televisiosarjassa Tähtiportti. Häntä näytteli Don S. Davis.
Kenraalimajuri Hammond toimi sarjan seitsemän ensimmäisen tuotantokauden ajan Tähtiportti-projektiin kuuluvan SGC:n johtajana. Sittemmin hänet ylennettiin kenraaliluutnantiksi ja siirtyi USA:han perustetun huippusalaisen kotimaailman turvallisuusministeriön johtoon. Hän myös lähti esimieheksi avaruusalus Prometheuksen ensimmäiselle yritykselle matkustaa Atlantis-retkikunnan apuun, mutta kyseinen matka jouduttiin keskeyttämään ennenaikaisesti. Nykyisin Hammond on eläkkeellä, mutta hän on edelleen vieraillut satunnaisesti sarjassa.
Hammond työskenteli Yhdysvaltain ilmavoimissa 1960-luvulta lähtien. Hän on leski, ja hänellä on kaksi lastenlasta, joiden kautta NID-organisaation rikollissiipi ja senaattori Kinsey eräässä vaiheessa kiristivät häntä jättämään paikkansa SGC:n johdossa. Esimiehenä Hammond oli alaisiaan kohtaan oikeudenmukainen, ja hän saattoi tarpeen mukaan joustaa heidän hyväkseen virallisista säännöistä mikäli koki sen tarpeelliseksi.
Aiheesta muualla

Hahmokuvaus GateWorld-sivustolla (Arkistoitu – Internet Archive) (englanniksi)
George Hammond StargateWikissa (englanniksi)
Tähtiportin vakiohahmot
Samantha Carter, Vala Mal Doran, George Hammond, Daniel Jackson, Hank Landry, Cameron Mitchell, Jack O'Neill, Jonas Quinn, Teal'c
Giórgos Kalafátis

Giórgos Kalafátis.
Giórgos Kalafátis (kreik. Γιώργος Καλαφάτης, s. 17. maaliskuuta 1890 – 19. helmikuuta 1964) oli kreikkalainen jalkapalloilija, valmentaja, yleisurheilija ja Panathinaikos-urheiluseuran perustaja.
Hvoino (järvi)

| Hvoino  Хвойно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°33′54″N, 29°30′08″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  Velikaja
Laskujoki:  Velikaja
Järvinumero:  01030000111102000025434
Mittaustietoja
Pituus:  2,8 km 
Leveys:  1,3 km 
Pinta-ala:  2,01 km² 
Tilavuus:  0,01 km³ 
Keskisyvyys:  5 m 
Suurin syvyys:  18 m 
Valuma-alue:  803 km² 
Saaria:  4 
 fiHvoino  
Hvoino  (ven. Хвойно) on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella.
Maantietoa

Järvi on 2,8 kilometriä pitkä, 1,3 kilometriä leveä ja sen pinta-ala on 2,01 neliökilometriä eli 201 hehtaaria. Sen luoteisosa muodostaa erillisen lahden, jonka yhdistää sen pääaltaaseen jokimaisen kapea salmi. Järvi on kapea ja rikkonainen siten, että vain järven kaakkoispäässä aukenee lähes parikilometrinen järvenselkä. Muualla yhtenäisyyttä rikkoo 4 saarta, joiden yhteispinta-ala on 7,3 hehtaaria. Suurin saari on 450 metriä pitkä ja toiseksi suurin on pyöreä ja halkaisijaltaan 150 metriä. Saarien kohdalla on järvessä niemiä ja lahtia niin, että siellä on vaikutelma sokkeloinen. Keskisyvyys on 5 metriä ja syvänteessä on 18 metriä vettä. Järven lähellä ei ole asutusta tai sitä on vain vähän. Länsipuolella sijaitsevasta Mihejevon (ven. Михеево) kylästä on järvelle matkaa kilometri eikä sen pellot ylety järvelle. Samoin on Harino-Borin (ven. Харино-Бор) kylän tapauksessa. Se sijaitsee järven itäpuolella kahden kilometrin päässä.
Luontoarvoja

Järvessä elää ainakin hauki, ahven, lahna, muikku, seipi, turpa, säyne, phoxinus, suutari, made, kiiski, karppi, rantanuoliainen, allikkosalakka, mutakala, törö, salakka, pasuri, salakka, ruutana, nieriä, simppu ja kymmenpiikki, sekä joitakin Rutilus-suvun kaloja ja jokirapua niukasti. Kivikkoisenkin järven pohja on hiekkaa ja savea.
Vesistösuhteita

Hvoino sijaitsee Velikajan valuma-alueella. Velikaja on pääuoma Velikajan valuma-alueelle, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Hvoinon lähellä sijaitsee 13 järveä tai lampea. Pohjoispuolella sijaitseva Glazino (ven. Глазино) laskee lyhyttä ojaa myöten järveen ja samoin tekee Harino (ven. Харино), joka sijaitsee Harino-Borin kylässä, ja jonka laskuojan varrella on neljä muuta lampea. Velikaja lähtee Bolšoje Ostrijosta ja virtaa Juškovon kylässä sijaitsevan Tšeressan (ven. Чересса) kautta ennen kuin se kääntyy etelän suuntaan ja laskee Hvoinoon. Järven valuma-alueen koko on lähteestä riippuen 217  tai 803 neliökilometriä . Velikaja jatkaa järven eteläpäästä kohti etelää ja laskee muutaman sadan metrin päästä Tšenojeeseen. Hvoino on siten Velikajan läpivirtausjärvi.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Gruenin vaihdos

Gruenin vaihdoksella kuvataan tapahtumaa, jossa asiakas muuttuu tietoisesti yhtä tavaraa etsivästä impulsiiviseksi heräteostoksia tekeväksi ostajaksi. Gruenin vaihdoksessa hämäännys on keskeinen tekijä. Asiakas on saatava menettämään järkensä, niin että hänestä tulee vastaanottavainen mainonnalle ja houkutuksille. Esimerkiksi uutta vahvistinta ostamaan mennyt asiakas palaa kaupasta kotiteatterisarjan, tv:n ja dvd-soittimen kanssa. Amerikkalainen mediakriitikko Douglas Rushkoff on havainnut, että nykyajan kapitalistisessa yhteiskunnassa on yhä enemmän kyse tällaisten Gruenin vaihdosten aikaansaamisesta.
Gruenin vaihdos on saanut nimensä itävaltalaiselta arkkitehdilta Victor Gruenilta, joka piirsi 1950-luvun puolivälissä ensimmäisen kauppagallerian.
Get Stoned

| ”Get Stoned” Stone |
| --- | --- | --- |

Singlen tiedot
 Albumilta: Stone
 B-puoli: ”No Commands”
 Julkaistu: 1988
 Formaatti: 12"
 Tekijä(t): Janne Joutsenniemi
 Tuottaja(t): Mikko Karmila
 Tyylilaji: speed metal
 Kesto: 04.20
 Levy-yhtiö: Mechanic
Stonen muut singlet
| ”Real Delusion” 1987 | ”Get Stoned” 1988 | ”Back to the Stone Age” 1988 |
Get Stoned on suomalaisen speed metal -yhtye Stonen toinen single yhtyeen albumilta Stone. Se julkaistiin vuonna 1988 levymerkillä Mechanic Records.
Kappaleet

A-puoli
Get Stoned – 04.20
B-puoli
No Commands – 05.44
Kokoonpano

Janne Joutsenniemi – laulu, basso
Roope Latvala – kitara
Jiri Jalkanen – kitara
Pekka Kasari – rummut
GP2 Venäjän Grand Prix 2014

|  GP2 Venäjän Grand Prix 2014 |
| --- | --- |
 10. osakilpailu 11 osakilpailusta kaudella 2014. 

Päivämäärä:  11. lokakuuta 2014
Sijainti:  Sotši, Venäjä
Rata:  Katuun pohjautuva moottorirata   5,848 km

Lauantain kilpailu
Pituus:  28 kierrosta
Sää:   Pilvinen
Paalupaikka
Kuljettaja:   Stoffel Vandoorne
Talli:  ART Grand Prix
Aika:  1.45,402
Nopein kierros
Kuljettaja:   Stoffel Vandoorne
Talli:  ART Grand Prix
Aika:  1.46,407 (kierroksella 28)
Palkintokoroke
Voittaja:   Jolyon Palmer  (DAMS)
Toinen:   Mitch Evans  (Russian Time)
Kolmas:   Raffaele Marciello  (Racing Engineering)
Sunnuntain kilpailu
Pituus:  21 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Arthur Pic
Talli:  Campos Racing
Aika:  1.47,277 (kierroksella 21)
Palkintokoroke
Voittaja:   Marco Sørensen  (MP Motorsport)
Toinen:   Stoffel Vandoorne  (ART Grand Prix)
Kolmas:   Felipe Nasr  (Carlin)
GP2 Venäjän Grand Prix 2014 oli GP2-kauden 2014 kymmenes osakilpailu, joka ajettiin 11.–12. lokakuuta Sotšin katuradalla Venäjällä. Kilpailu ajettiin Formula 1:sten Venäjän GP:n ohessa.
Lauantain kilpailun voittoon ajoi DAMS -tallin kuljettaja Jolyon Palmer, joka varmisti samalla sarjan mestaruuden. Sunnuntain kilpailun voitti MP Motorsport -tallin Marco Sørensen.
Osakilpailut GP2-kaudella 2014
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  Bahrain |  Espanja |  Monaco |  Itävalta |  Britannia |  Saksa |  Unkari |  Belgia |  Italia |  Venäjä |  Abu Dhabi |
GP2-luokan Venäjän Grand Prix’t
| --- | --- |
2010-luku: 2014 • 2015
Radat: Sotši Autodrom (2014–2015)
George Hamilton-Gordon

| George Hamilton-Gordon |
| --- | --- |

Yhdistyneen kuningaskunnan pääministeri
 19. joulukuuta 1852 – 30. tammikuuta 1855  
Monarkki:  Viktoria
Edeltäjä:  Edward Smith-Stanley
Seuraaja:  Henry John Temple
Henkilötiedot
Syntynyt: 28. tammikuuta 1784 Edinburgh, Skotlanti
Kuollut: 14. joulukuuta 1860 (76 vuotta) Lontoo, Englanti
Tiedot
Puolue:  tory
 Nimikirjoitus
Lordi Aberdeen eli George Hamilton-Gordon (28. tammikuuta 1784 Edinburgh – 14. joulukuuta 1860 Lontoo) oli brittiläinen poliitikko, sekä Aberdeenin neljäs jaarli vuodesta 1801 alkaen. Hän oli tory-puolueen poliitikko ja toimi maansa pääministerinä vuosina 1852–1855.
Hän aloitti uransa diplomaattina ja toimi 1810-luvulla ylipäällikkö Arthur Wellesley Wellingtonin lähettiläänä Itävallassa. Hän neuvotteli Yhdistyneen kuningaskunnan edustajana Napoleonin vastaisen liittoumasopimuksen lokakuussa 1813. Hän toimi yhtenä maansa edustajista Pariisin rauhanneuvotteluissa 1814. Maansa ulkoministerinä lordi Aberdeen toimi vuosina 1828–1830 ja uudelleen 1841–1846.
Pääministerinä Hamilton-Gordon oli vuosina 1852–1855. Hänen hallituksensa kaatui Krimin sodasta johtuvaan John Arthur Roebuckin ajamaan parlamentin aloitteeseen, jossa tutkittiin hallituksen sodanaikaiset virheet ja epäonnistumiset.
Aiheesta muualla

Lady Frances Balfour: Life of George 4th Earl of Aberdeen, 1922
Giórgos Fotákis

Giórgos Fotákis.
Geórgios ”Giórgos” Fotákis (kreik. Γεώργιος ”Γιώργος” Φωτάκης, s. 29. lokakuuta 1981 Kalamáta, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa PAOKia.
Grudziądzin piirikunta

Grudziądzin piirikunta (puol. powiat grudziądzki) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 40 238. Piirikunta jakautuu kuuteen maalaiskuntaan, jotka ovat Grudziądz, Gruta, Łasin (sisältää Łasinin kaupungin), Radzyń Chełmiński (sisältää Radzyń Chełmińskin kaupungin), Rogóźno sekä Świecie nad Osą. Hallintokeskus Grudziądz on piirikuntatason kaupunki eikä siten kuulu piirikuntaan.
Grudziądzin piirikunnalla on yhteistä rajaa Kwidzynin, Iławan,  County, Nowe Miaston, 
Brodnican, Wąbrzeźnon, Chełmnon ja Świecien piirikuntien kanssa. Sen pinta-alasta 14,5 prosenttia oli metsän peitossa vuonna 2018.
Grudziądzin piirikunnan työttömyysaste oli vuoden 2018 lopussa 11,1 prosenttia. Luku on huomattavan korkea koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Grudziądzin piirikunnassa oli 40 238 asukasta, joista täsmälleen 50 prosenttia naispuolisia ja 50 prosenttia miespuolisia. Puolan väestönlaskennassa 2011 väkiluvun laskettiin olevan 40 158 ja sen ennakoidaan vuoteen 2050 mennessä pienenevän 35 150 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 20,1 prosenttia, työikäisten 62,2 prosenttia ja eläkeikäisten 17,7 prosenttia väestön keski-iän ollessa 39,7 vuotta. Elävänä syntyi vuonna 2019 yhteensä 339 lasta.
Frénaros

| Frénaros Φρέναρος |
| --- | --- |
 Frénaros
 Koordinaatit: 35°02′27″N, 33°55′21″E 
Valtio:   Kypros
Alue:  Famagusta
Hallinto:  
 – Asutustyyppi:  kylä ja kyläyhdyskunta
Väkiluku (2011):  4 298
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Frénaros (kreik. Φρέναρος) on kylä ja kyläyhdyskunta (koinótita) Famagustan alueella Kyproksen tasavallassa Kyproksen saarella. Sen väkiluku on 4 298 (2011).
Bysanttilaisaikainen Pyhän Andronikoksen (Ágios Andrónikos) kirkko.
Frénaroksen kylä sijaitsee Kyproksen kaakkoisosassa noin 10 kilometriä etelälounaaseen Famagustan kaupungista. Kylä on saanut nimensä alueella lusignanilaisvallan aikana asuneista munkeista, jotka tunnettiin nimellä Fremenor. Kylä tunnetaan erityisesti vesimeloneistaan, ja siellä järjestetään vuosittain heinäkuussa vesimelonijuhlat.
Aiheesta muualla

Kuvia tai muita tiedostoja aiheesta Frénaros Wikimedia Commonsissa
Famagustan alue
| --- | --- |
Kunnat (dímos):  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Yhdyskunnat (koinótita):  Acherítou · Áchna · Afáneia · Agía Triáda · Ágios Andrónikos Gialoúsas · Ágios Andrónikos Trikómou · Ágios Charíton · Ágios Efstáthios · Ágios Geórgios Spatharikoú · Ágios Iákovos · Ágios Ilías · Ágios Nikólaos Lefkonoíkou · Ágios Sérgios · Ágios Symeón · Ágios Theódoros Karpasías · Agkastína · Alóa · Árdana · Arnadí · Ártemi · Ássia · Avgolída · Avgórou · Bogázi · Davlós · Eftakómi · Égkomi · Flamoúdi · Frénaros · Gaïdourás · Galáteia · Galinóporni · Gastriá · Génagra · Geráni · Gialoúsa · Goúfes · Gýpsou · Kalopsída · Knódara · Koilánemos · Kóma tou Gialoú · Kómi Kepír · Kontéa · Kornókipos · Koróvia · Koúklia · Krídia · Lápathos · Leivádia Trikómou · Leonárisso · Limniá · Liopétri · Lythrágkomi · Makrásyka · Mántres Trikómou · Marátha · Marathóvounos · Melánarka · Meloúnta · Miliá · Monarká · Mousoulíta · Néta · Óvgoros · Patríki · Peristeróna · Perivólia tou Trikómou · Pigí · Platáni · Platanissós · Prasteió Mesaorías · Psyllátos · Pyrgá · Rizokárpaso · Santaláris · Sínta · Spatharikó · Strongylós · Stýlloi · Sýgkrasi · Távrou · Tziáos · Tríkomo · Trypiméni · Vasíli · Vathýlakas · Vatylí · Vitsáda · Voukolída
Giorgi Gvelesiani

Giorgi Gvelesiani EM-kilpailuissa 2024.
Giorgi Gvelesiani (georg. გიორგი გველესიანი; s. 5. toukokuuta 1991 Tbilisi) on georgialainen jalkapalloilija, pelipaikaltaan puolustaja. Hän on pituudeltaan 193-senttimetrinen. Hän edustaa iranilaista Persepolista. Hän lähti kotimaansa Tbilisin Dynamosta Iraniin vuonna 2017 ja on siellä aiemmin edustanut Zob Ahania, Nassaji Mazandarania ja Sepahania. Hän on voittanut liigamestaruuden Georgiassa vuosina 2012, 2013 ja 2014 sekä Iranissa vuosina 2023 ja 2024.
Gvelesiani pelasi Georgian alle 19-vuotiaiden maajoukkueessa. Hän oli Georgian A-maajoukkueen mukana vaihtopelaajana jo vuonna 2015 mutta pelasi ensimmäisen kerran vasta kesäkuussa 2024 ystävyysottelussa Montenegroa vastaan. Hän kuuluu Georgian joukkueeseen EM-kilpailuissa 2024 ja tuli vaihdosta kentälle toisessa alkulohko-ottelussa Tšekkiä vastaan sekä pelasi avauskokoonpanossa kolmannesssa alkulohko-ottelussa Portugalia vastaan.
Giórgos Theofánous

Giórgos Theofánous (kreik. Γιώργος Θεοφάνους, äännetään [ˈʝorɣos θeoˈfanus], kansainvälisesti usein George Theofanous, s. 9. tammikuuta 1968 Larnaka, Kypros) on kyproksenkreikkalainen säveltäjä ja tuottaja. Hän on myynyt enemmän kuin kaksi miljoonaa äänitystä ja kirjoittanut yli 500 kappaletta 1990- ja 2000-luvuilla. Artisteja, joille hän on kirjoittanut ja tuottanut kappaleita, ovat esimerkiksi Nána Moúschouri ja Giórgos Ntaláras. Hänen työnsä on saavuttanut yhdeksän Arion Awardsia, joka oli IFPI Greecen palkintogaala. Hän oli tuomarina kahdella ensimmäisellä tuotantokaudella Kreikan The X Factorissa.
Theofánous opiskeli kitaran ja pianon soittoa sekä musiikin teoriaa Kreikan kansallisessa konservatoriossa. Hän jatkoi opintojaan Berklee College of Musicissa Bostonissa, USA:ssa pääaineenaan järjestely. Hän on saanut useita palkintoja lauluntekijänä/tuottajana sekä Kreikassa että Kyproksella.[lähde? ] Vuonna 1990 hän asettui Ateenaan, Kreikkaan, jossa hän aloitti uransa kreikkalaisen musiikin tuotannossa. Huhtikuussa 1993 hän meni naimisiin kreikkalaisen laulajan Evrídikin kanssa, jonka kanssa hän on tehnyt laajasti yhteistyötä. Theofánous sävelsi ja sanoitti Evridikin esittämät, Kyprosta Eurovision laulukilpailussa edustaneet kappaleet Tairiázoume (Teriazoume) vuonna 1992 ja Eímai ánthropos ki egó vuonna 1994. Hän johti euroviisuorkesteria kaikkiaan neljä kertaa, edellä mainitun kahden vuoden lisäksi vuonna 1993 ja 1995. Theofánouksella ja Evrídikillä on yksi yhteinen poika, Ángelos, joka syntyi vuonna 1996. Pariskunta erosi vuonna 2000.
Vuonna 1999 Theofánous perusti yhtyeen boy band ONE, josta tuli hyvin kuuluisa Kreikassa ja Kyproksella ja he ovat saavuttaneet myynnissä platinaa.
Käännös suomeksi
Giorgi Kotšorašvili

| Henkilötiedot |
| --- | --- | --- | --- |
Syntymäaika: 29. kesäkuuta 1999
Syntymäpaikka: Tbilisi, Georgia
Pelipaikka: keskikenttäpelaaja
Pituus: 178 cm
Seura
Seura: Levante
Maajoukkue
| 2023– | Georgia | 11 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 27. kesäkuuta 2024.
Giorgi Kotšorašvili (s. 29. kesäkuuta 1999 Tbilisi) on georgialainen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen. Hän edustaa Espanjan Segunda Divisiónissa pelaavaa Levantea. Hän on pelannut Espanjassa vuodesta 2017. Hän pelasi Georgian A-maajoukkueessa ensimmäisen kerran vuonna 2023.
Kotšorašvili pelasi heinäkuussa 2017 Saburtalon joukkueessa kaksi Georgian liigan ottelua ja siirtyi sitten Espanjaan. Hän pelasi alempien sarjojen lisäksi Primera Divisiónissa Levanten joukkueessa yhden ottelun heinäkuussa 2020 ja kolme ottelua kaudella 2020–2021. Jälkimmäisellä kaudella hän pelasi Espanjan cupissa kaksi ottelua ja teki maalin alasarjajoukkue Racing Murciaa vastaan. Oltuaan kauden 2022–2023 lainalla Castellónissa Kotšorašvili palasi Levanteen ja pelasi kaudella 2023–2024 Segunda Divisiónissa 24 ottelua, joissa hän teki kaksi maalia, ja Espanjan cupissa yhden ottelun.
Kotšorašvili pelasi Georgian alle 18-, alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran syyskuussa 2023 EM-karsintaottelussa Norjaa vastaan. EM-jatkokarsintojen loppuottelu Kreikkaa vastaan maaliskuussa 2024 ratkesi Georgian voittoon rangaistuspotkukilpailussa, jossa Kotšorašvili teki joukkueensa ensimmäisenä laukojana maalin. Hän on pelannut EM-kilpailuissa 2024 kolmessa alkulohko-ottelussa täydet minuutit. Hän on pelannut EM-kilpailujen alkulohko-ottelut mukaan lukien 11 A-maaottelua, joissa kaikissa hän on ollut avauskokoonpanossa.